**Указания**

**за получаване на компенсации по Програма за компенсиране на непредвидените разходи на дружествата от отрасъл ВиК за потребена електрическа енергия за месец май и месец юни 2022 г., одобрена с РМС № 734 от 05.10.2022 г.**

С Решение № 734 на Министерския съвет от 5 октомври 2022 г. еодобрена Програма за компенсиране на непредвидените разходи на дружествата от отрасъл ВиК за потребена електрическа енергия за месец май и месец юни 2022 г. (Програмата), според която всички дружества, предоставяли ВиК услуги по регулирани цени, могат да бъдат компенсирани след подаване на Заявление по образец.

Подпомагането по програмата ще се извършва на два етапа: първи етап – подпомагането за месец май 2022 г. и втори етап – подпомагане за месец юни 2022 г. По процедурата за компенсации ВиК дружествата ще кандидатстват поотделно за всеки месец, което е съобразено с одобрените от Комисията за енергийно и водно регулиране (КЕВР) бизнес планове на седем ВиК дружества от 01.06.2022 г.

Всички необходими документи, свързани с кандидатстването за получаване на компенсации за двата етапа на подпомагането, са публикувани на интернет страницата на Министерството на регионалното развитие и благоустройството (МРРБ) и са следните:

**I. Етап - подпомагане за месец май 2022 г.**

**1. Заявление за компенсиране на непредвидените разходи на дружествата от отрасъл ВиК за потребена електрическа енергия за месец май 2022 г.** – подава се от управител/изп. директор на дружеството. Попълват се само полетата в жълт цвят.

В полето ***„Отчетените разходи за електрическа енергия за м. май 2022 г.“*** се попълват разходите за ел. енергия за месец май, съгласно представените фактури, като общата им стойност трябва да бъде доказана с извлечение от аналитична оборотна ведомост на сметка 601 "Разходи за материали" с аналитичност, изразяваща начислените разходи за електрическа енергия за месец май 2022 г.

В полето **„*Компенсация за м. май 2022 г., съгласно РМС № 356/01.06.2022 г.“*** се посочват получените компенсации за м. май, които се доказват с извлечение от аналитична оборотна ведомост на счетоводната сметка, по която са отчетени получените компенсации за електрическа енергия за м. май 2022 г.

В полето ***„Признати разходи за електрическа енергия в цените на ВиК услугите“***  се записва номерът на Решение на КЕВР, с което са утвърдени разходите за електроенергия в цените на услугите (за одобрен бизнес план за периода 2017 - 2021 г., решение за утвърдени цени преди регулаторен период 2017 - 2021 г.). Разходите за електроенергия се посочват по видове ВиК услуги, като дружествата, които доставят вода на повече от един ВиК оператор, я записват общо за всичките.

Към Заявлението задължително се прилагат изброените в приложението документи, като за по-голяма яснота може да се добавят и други допълнителни данни, касаещи Програмата.

**2. Опис на фактури, отразяващи разхода за електрическа енергия за месец май 2022 г.**

В справката се описват всички приложени фактури, отнасящи се за разхода за електрическа енергия за месец май 2022 г., като се прилагат заверените копия от фактури на хартиен носител.

Когато за едно и също количество потребена електроенергия има издадени повече от една фактура (за активна енергия и за мрежови услуги от различни контрагенти), следва количеството да се посочи само за едната фактура, а за останалите да се посочи само стойността им. Кредитни известия се посочват със знак „минус“.

Префактурираните разходи за електроенергия от дружества, които не са търговци на електрическа енергия по смисъла на Закона за енергетика, се посочват под всички фактури, като се отделят с един празен ред и в забележка под таблицата се дават разяснения за основанието за тяхното издаване. Като приложение към фактурата се изпраща и протокол от замерването на контролния електромер, на база на която е издадена фактурата. Във всяка префактурирана електроенергия следва да се начисли и съответната компенсация съгласно РМС № 356/01.06.2022 г.

Префактурираните от дружеството фактури за трети лица се посочват със знак „минус“ и се записват най-долу в таблицата, като се отделят с един празен ред и в забележка под таблицата се дават разяснения за основанието за тяхното издаване. Като приложение към фактурата се изпраща и протокол от замерването на контролния електромер, на база на която е издадена фактурата. Във всяка префактурирана електроенергия следва да се начисли и съответната компенсация, съгласно РМС
№ 356/01.06.2022 г.

**II. Етап - подпомагане за месец юни 2022 г.**

**1. Заявление за компенсиране на непредвидените разходи на дружествата от отрасъл ВиК за потребена електрическа енергия за месец юни 2022 г.** – подава се от управител/изп. директор на дружеството. Попълват се само полетата в жълт цвят.

В полето ***„Отчетените разходи за електрическа енергия за м. юни 2022 г.“*** се попълват разходите за ел. енергия за месец юни, съгласно представените фактури, като общата им стойност трябва да бъде доказана с извлечение от аналитична оборотна ведомост на сметка 601 "Разходи за материали" с аналитичност, изразяваща начислените разходи за електрическа енергия за месец юни 2022 г.

В полето **„*Компенсация за м. юни 2022 г., съгласно РМС № 356/01.06. 2022 г.“*** се посочват получените компенсации за м. юни, които се доказват с извлечение от аналитична оборотна ведомост на счетоводната сметка, по която са отчетени получените компенсации за електрическа енергия за м. юни 2022 г.

В полето ***„Признати разходи за електрическа енергия в цените на ВиК услугите“*** се записва номерът на Решение на КЕВР, с което са утвърдени разходите за електроенергия в цените на услугите (за одобрен бизнес план за периода 2017-2021 г., решение за утвърдени цени преди регулаторен период 2017-2021 г. или решение за одобрен бизнес план за периода 2022 - 2026 г. за: „ВиК Паничище” ЕООД, гр. Сапарева баня; „ВиК“ ООД, гр. Монтана; „ВиК Йовковци“ ООД, гр. Велико Търново; „ВиК“ ООД, гр. Русе; „ВиК“ ООД, гр. Габрово; „ВиК – Стенето“ ЕООД, гр. Троян и „ВиК“ ЕООД,
гр. Плевен). Разходите за електроенергия се посочват по видове ВиК услуги, като дружествата, които доставят вода на повече от един ВиК оператор я записват общо за всичките.

Към Заявлението задължително се прилагат изброените в приложението документи, като за по-голяма яснота може да се добавят и други допълнителни данни, касаещи Програмата.

**2. Опис на фактури, отразяващи разхода за електрическа енергия за месец юни 2022 г.**

В справката се описват всички приложени фактури, отнасящи се за разхода за електрическа енергия за месец юни 2022 г., като се прилагат заверените копия от фактури на хартиен носител.

Когато за едно и също количество потребена електроенергия има издадени повече от една фактура (за активна енергия и за мрежови услуги от различни контрагенти), следва количеството да се посочи само за едната фактура, а за останалите да се посочи само стойността им. Кредитни известия се посочват със знак „минус“.

Префактурираните разходи за електроенергия от дружества, които не са търговци на електрическа енергия по смисъла на Закона за енергетика, се посочват под всички фактури, като се отделят с един празен ред и в забележка под таблицата се дават разяснения за основанието за тяхното издаване. Като приложение към фактурата се изпраща и протокол от замерването на контролния електромер, на база на която е издадена фактурата. Във всяка префактурирана електроенергия следва да се начисли и съответната компенсация, съгласно РМС № 356/01.06.2022 г.

Префактурираните от дружеството фактури за трети лица се посочват със знак „минус“ и се записват най-долу в таблицата, като се отделят с един празен ред и в забележка под таблицата се дават разяснения за основанието за тяхното издаване. Като приложение към фактурата се изпраща и протокол от замерването на контролния електромер, на база на която е издадена фактурата. Във всяка префактурирана електроенергия следва да се начисли и съответната компенсация, съгласно РМС
№ 356/01.06.2022 г.

Проект на ***„Индивидуален договор“*** – представя се в **три** еднообразни екземпляра с попълнени данни на дружеството-заявител и подписан от управител/изп. директор, като приложение към подаденото заявление.

В договора се посочват размерът на компенсации за месец май, за месец юни и общата стойност на полагащата се компенсация по Програмата.

След преглед на заявлението и придружаващата го документация от работната група, сформирана със Заповед № РД-02-14-……….2022 г. на министъра на регионалното развитие и благоустройство, и удостоверяване на основателността и размера на исканите компенсации, дружеството ще бъде уведомено с писмо, към което ще бъде приложен утвърден ***„Индивидуален протокол за етап I – месец май и етап II – месец юни“*** и подписан „***Индивидуален договор******за предоставяне на средства по програма за компенсиране на непредвидените разходи на дружествата от отрасъл ВиК за потребена електрическа енергия за месец май и месец юни 2022 г.“***

При установяване на неточности в заявлението и придружаващата го документация, работната група уведомява дружеството-заявител с писмо по електронната поща, в което дава указания и срок за отстраняването им.

Всички необходими документи, подписани от заявителя, се подават в деловодството на МРРБ **на хартиен носител**, към който се прилагат **задължително** електронен носител в публикувания формат (Word и Excel).

Работната група има право да изиска от дружеството-заявител допълнителна документация, касаеща плащането на средствата по Програмата.